8.9.2022.
LV
Eiropas Savienības Oficiālais Vēstnesis
C 345/5
V (Atzinumi)
JURIDISKAS PROCEDŪRAS
EBTA TIESA Oslo tingrett 2022. gada 14. marta lūgums EBTA Tiesai sniegt konsultatīvu atzinumu lietā Stendi AS & Norlandia Care Norge AS pret Oslo kommune v/ordføreren (Lieta E-4/22) (2022/C 345/04) Oslo tingrett (Oslo apgabaltiesa) 2022. gada 14. marta vēstulē, kuru Tiesas kanceleja saņēma 2022. gada 30. martā, lūdza EBTA Tiesu sniegt konsultatīvu atzinumu lietā Stendi AS & Norlandia Care Norge AS pret Oslo kommune v/ordføreren par šādiem jautājumiem.
Par to, vai iepirkums ietilpst vai neietilpst pakalpojuma jēdzienā. 1.
Vai līgums par atlīdzību, kurā ir paredzēta ilgtermiņa vietu nodrošināšana aprūpes namos un kura iepirkums tiek veikts saskaņā ar [lūgumā] minētajiem nosacījumiem, ir uzskatāms par līgumu, kas attiecas uz “pakalpojumu” sniegšanu saskaņā ar Direktīvas 2014/24/ES 2. panta 1. punkta 9) apakšpunktu?
Par EEZ līguma 32. pantā paredzēto izņēmumu attiecībā uz valsts varas īstenošanu. 1.
Vai valsts līgumslēdzējas iestādes iespēju izmantot izņēmumu, kas paredzēts EEZ līguma 32. pantā, to lasot saistībā ar 39. pantu, ietekmē tas, ka: a) par attiecīgajiem pakalpojumiem iepriekš ir noslēgti publiski pakalpojumu līgumi starp līgumslēdzēju iestādi un bezpeļņas organizācijām un citiem pakalpojumu sniedzējiem (kas nav bezpeļņas pakalpojumu sniedzēji)?
b) citas līgumslēdzējas iestādes tajā pašā valstī joprojām izvēlas slēgt līgumus par līdzvērtīgiem pakalpojumiem gan ar bezpeļņas organizācijām, gan ar citiem pakalpojumu sniedzējiem (kas nav bezpeļņas pakalpojumu sniedzēji)?
c) tiesības pieņemt lēmumus nodrošināt piespiedu veselības aprūpi attiecībā uz personām, kurām nav tiesībspējas un rīcībspējas dot piekrišanu un kuras iebilst pret minēto veselības aprūpi, ir nevis tieši publiskās līgumslēdzējas iestādes darbuzņēmējam, bet gan šā darbuzņēmēja nodarbinātajam veselības aprūpes personālam? 2.
Kā ir jāinterpretē formulējums “kaut netieši” EEZ līguma 32. pantā, to lasot saistībā ar 39. pantu?
Par atrunu attiecībā uz bezpeļņas organizācijām. 1.
Vai EEZ līguma 31. un 36. pants un Direktīvas 2014/24/ES 74.–77. pants nepieļauj tādu valsts tiesisko regulējumu, saskaņā ar kuru līgumslēdzējas iestādes tiesības piedalīties ar veselības aprūpes un sociālajiem pakalpojumiem saistītās publiskā iepirkuma procedūrās var paturēt “bezpeļņas organizācijām”, ievērojot attiecīgajā valsts tiesību normā paredzētos noteikumus?